Κυρά Αγκιστρίου

Η Κυρά (ή Πιτυόνησος) είναι νησίδα του Αργοσαρωνικού. Βρίσκεται στα δυτικά του Σαρωνικού κόλπου, βορειοδυτικά του Αγκιστρίου. Έχει έκταση 0,8 τ.χλμ. και είναι ακατοίκητη. Από διοικητικής άποψης, η Κυρά υπάγεται στην Περιφέρεια Αττικής και συγκεκριμένα στο Δήμο Αγκιστρίου της Περιφερειακής Ενότητας Νήσων Αττικής. Από γεωγραφικής άποψης, ανήκει στο γεωγραφικό διαμέρισμα της Πελοποννήσου.

Η νησίδα Κυρά απέχει περίπου 5,1 χιλιόμετρα (2,8 ναυτικά μίλια) από το Αγκίστρι και περί τα 9,4 χλμ. (5,1 ν.μ.) από την ακτή της Νέας Επιδαύρου. Δυτικά της Κυράς, σε απόσταση 1,2 χλμ. (0,6 ν.μ.) βρίσκεται η βραχονησίδα Σπαλαθρονήσι.

Η ονομασία «Πιτυόνησος» προκύπτει ετυμολογικά από τη λέξη «πίτυς» (= πεύκο) και μαρτυρά ότι η νησίδα είναι σε μεγάλο βαθμό πευκόφυτη, όπως άλλωστε και η ευρύτερη περιοχή του Σαρωνικού. Οι ακτές του νησιού είναι κατά κύριο λόγο βραχώδεις, χωρίς όμως να λείπουν ορισμένες διάσπαρτες αμμώδεις παραλίες. Στην Κυρά ζει αριθμός κατσικών και κουνελιών.

Αναφορές

Εξωτερικοί Σύνδεσμοι
Η Κυρά στον χάρτη

νησιά του Αργοσαρωνικού
Ελληνικές βραχονησίδες